section_heading: Povijest
paragraph_text: Hrvatska agencija za malo gospodarstvo (HAMAG) osnovana je Zakonom o poticanju razvoja malog gospodarstva iz 2002. godine. 2012. godine je Zakonom o izmjenama i dopunama Zakona o poticanju razvoja malog gospodarstva promijenila naziv u Hrvatsku agenciju za malo gospodarstvo i investicije (HAMAG INVEST). Temeljem Zakona o izmjenama i dopunama Zakona o poticanju razvoja malog gospodarstva iz 2013. i Ugovora o pripajanju Poslovno inovacijske agencije Republike Hrvatske (BICRO) Hrvatskoj agenciji za malo gospodarstvo i investicije (HAMAG INVEST) iz 2014. godine, sprovedeno je pripajanje Poslovno-inovacijske agencije Republike Hrvatske (BICRO) Hrvatskoj agenciji za malo gospodarstvo i investicije (HAMAG INVEST) te je Hrvatska agencija za malo gospodarstvo i investicije promijenila naziv u Hrvatsku agenciju za malo gospodarstvo, inovacije i investicije (HAMAG-BICRO).